REGLAMENT DE FUNCIONAMENT INTERN DE LA COMISSIÓ ACADÈMICA DE POSTGRAUDE LA FACULTAT DE CIÈNCIES ECONÒMIQUES I EMPRESARIALS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1913)
  + [Valencià](/va/acuerdo/1913)






Selector de idioma

Leer

* [Español](/es/acuerdo/1913)
* [Valencià](/va/acuerdo/1913)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE FUNCIONAMENT INTERN DE LA COMISSIÓ ACADÈMICA DE POSTGRAUDE LA FACULTAT DE CIÈNCIES ECONÒMIQUES I EMPRESARIALS[Butlletí Oficial Universitat d'Alacant](/ca/Publicacion)
===================================================================================================================================================================================

Secretaria General

Butlletí Oficial Universitat d'Alacant





REGLAMENT DE FUNCIONAMENT INTERN DE LA COMISSIÓ ACADÈMICA DE POSTGRAUDE LA FACULTAT DE CIÈNCIES ECONÒMIQUES I EMPRESARIALS

Data d'aprovació
:   26/10/2011

Data de publicació
:   05/12/2011

Òrgan competent
:   Juntes de facultat i escola

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=1913.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1913)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1913)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE FUNCIONAMENT INTERN DE LA COMISSIÓ ACADÈMICA DE POSTGRAUDE LA FACULTAT DE CIÈNCIES ECONÒMIQUES I EMPRESARIALS&url=https://www.boua.ua.es/va/acuerdo/1913)

**Títol:** REGLAMENT DE FUNCIONAMENT INTERN DE LA COMISSIÓ ACADÈMICA DE POSTGRAUDE LA FACULTAT DE CIÈNCIES ECONÒMIQUES I EMPRESARIALS

**Secció:** DISPOSICIONS GENERALS

**Òrgan:** Juntes de facultat i escola

**Data d'aprovació:** dimecres, 26 d'octubre de 2011

REGLAMENT DE FUNCIONAMENT INTERN DE LA COMISSIÓ ACADÈMICA DE POSTGRAU DE LA FACULTAT DE CIÈNCIES ECONÒMIQUES I EMPRESARIALS

I.- NATURALESA I OBJECTIUS

Article 1. Naturalesa i objectius

La Comissió Acadèmica de Postgrau de la Facultat de Ciències Econòmiques i Empresarials és l'òrgan encarregat de coordinar i supervisar els estudis oficials de postgrau adscrits al centre per delegació de la Junta de Facultat. El seu principal objectiu és vetllar pel bon funcionament d'aquests estudis i col·laborar en els processos d'organització, seguiment, avaluació i aplicació dels criteris de qualitat establits pels organismes que hi tinguen competència.

II.- COMPETÈNCIES I COMPOSICIÓ

Article 2. Competències

Són competències de la Comissió Acadèmica de Postgrau de la Facultat de Ciències Econòmiques i Empresarials:

a)      Proposar criteris d'organització i de coordinació acadèmica de les titulacions de postgrau adscrites al centre.

b)      Elaborar procediments d'actuació acadèmica i administrativa per als programes de postgrau adscrits al centre.

c)       Supervisar l'adequada implantació de les titulacions de postgrau adscrites al centre i fer un seguiment de l'aplicació dels plans d'avaluació i qualitat dels mateixos.

d)      Difondre i promocionar l'oferta de titulacions de postgrau de la Facultat de Ciències Econòmiques i Empresarials.

e)      Fer mediació i interlocució amb els òrgans de govern de la Universitat d'Alacant encarregats de la regulació i gestió dels postgraus.

f)       Vetlar pel compliment del programa formatiu de les assignatures de les titulacions de postgrau adscrites al centre i informar el Deganat i la Junta de Facultat sobre els conflictes o situacions anòmales que se susciten.

g)      Assessorar el professorat responsable de la coordinació acadèmica dels postgraus adscrits al centre.

h)      Recollir i fer propostes de millora i actuació dels postgraus a la Comissió de Garantia de Qualitat del Centre i al Deganat, amb especial atenció a les provinents de l'alumnat i del professorat responsable de la coordinació acadèmica.

i)        Planificar i supervisar les accions de millora dels postgraus adscrits al centre.

j)        Fer informes sobre tots els assumptes relacionats amb l'organització docent que les titulacions de postgrau puguen sol·licitar el Deganat o la Junta de Facultat.

k)      Les competències relacionades amb les titulacions de postgrau que li encarregue la Junta de Facultat.

Article 3. Composició

1. El Ple de la Comissió Acadèmica de Postgrau de la Facultat de Ciències Econòmiques i Empresarials estarà compost per:



1.1. Membres nats:

a)     Degà o degana del centre o persona en qui delegue, que n’exercirà la presidència.

b)     Secretari o secretària del centre o persona en qui delegue, que n’exercirà la secretaria.

c)      El vicedegà o vicedegana de postgrau del centre que en coordine el postgrau o el membre de l'equip deganal amb competències en aquestes titulacions.

d)     El professorat responsable de la coordinació acadèmica de cadascuna de les titulacions oficials de postgrau adscrites al centre (un representant per cada titulació, que podrà designar un suplent per a casos d'absència).

1.2. Altres membres:

a)      Un representant de l'alumnat de les titulacions de postgrau adscrites al centre elegit per i entre aquest alumnat seguint el procediment que es detalla a continuació:

1. L'alumnat de cada titulació de postgrau adscrita al centre pot designar, com a màxim, un candidat  amb aquesta finalitat.
2. L'elecció de la persona que ostente la representació de l'alumnat en la comissió, i del seu suplent per a casos d'absència, s'ha de fer per i entre els candidats.

b)      Un representant del personal d'administració i serveis de la secretaria del centre i un suplent per a casos d'absència designats pel degà.

2. Per invitació potestativa del Deganat, el professorat responsable de la coordinació acadèmica dels postgraus no adscrits al centre, però vinculats per qüestions docents a departaments de la Facultat de Ciències Econòmiques i Empresarials, podrà participar en les reunions de la Comissió, amb veu però sense vot .



III.- FUNCIONAMENT I RÈGIM DE SESSIONS

Article 4. Funcionament

1. La Comissió Acadèmica de Postgrau es reunirà per tractar els temes que són competència seua. Les sessions podran tenir caràcter ordinari i extraordinari.
2. Es faran, almenys, tres sessions de caràcter ordinari durant cada curs acadèmic: la primera a l'inici del curs, la segona al final del primer semestre i la tercera al final del segon semestre. En la primera sessió es procedirà a la constitució i renovació de la Comissió.
3. Així mateix, es pot reunir en sessió extraordinària si cal resoldre sobre qüestions que, per urgència o excepcionalitat, no poden ser normalment ateses en sessions ordinàries.
4. En cas d'absència justificada, els membres responsables de la coordinació acadèmica dels postgraus adscrits al centre, el representant de l'alumnat i el representant del personal d'administració i serveis poden delegar en el seu suplent o en un altre membre de la Comissió.

Article 5. Convocatòria i ordre del dia

1. La convocatòria correspon a la presidència de la Comissió i s'ha de notificar als membres de la Comissió amb una antelació mínima de 48 hores, tret dels casos d'urgència.
2. La convocatòria ha de contenir l'ordre del dia de la sessió i la informació sobre els temes que s’hi han de tractar estarà a disposició dels membres a partir del moment en què es notifique la convocatòria.
3. L'ordre del dia l’ha de fixar la presidència, que tindrà en compte, si escau, les peticions formulades per escrit dels altres membres de la Comissió.

Article 6. Quòrum

1. El quòrum per a la vàlida constitució de la Comissió per a sessions, deliberacions i presa d'acords requerirà la presència de la presidència i la secretaria de la Comissió o, si s'escau, dels que els substituïsquen i de la meitat menys de la resta de components, en primera convocatòria.
2. Si no hi ha quòrum, la Comissió es constituirà en segona convocatòria, mitja hora després de l'assenyalada per a la primera. Serà suficient la presència de la presidència i la secretaria de la Comissió o, si s'escau, dels que els substituïsquen i de la tercera part dels membres de l'òrgan.
3. Per a establir el quòrum per a la vàlida constitució de la Comissió, com també de les majories per a adoptar acords, es considerarà present el membre que haja exercit la delegació i s'atorgarà eficàcia al vot que emeta, en nom seu, el membre delegat.
4. Qualsevol membre podrà delegar el seu dret de vot en un altre membre de la Comissió, tret que es tracte d'elegir persones. La delegació ha de constar per escrit i notificar a la presidència en el moment de la constitució de la sessió.

Article 7. Acords

1. Els acords seran adoptats per majoria simple dels assistents a la sessió. El vot de qui ostente la presidència de la Comissió serà diriment en cas d'empat. Les referències al règim d'acords es computaran tenint en compte el nombre de membres que en cada moment componguen l'òrgan.
2. No podrà ser objecte de deliberació o acord cap assumpte que no figure en l'ordre del dia de la sessió, tret que estiguen presents tots els membres de la Comissió i siga declarada la urgència de l'assumpte pel vot favorable de la majoria absoluta.

Article 8. Actes

1. De cada sessió s'ha d’alçar l’acta, que ha de contenir, com a mínim, les circumstàncies de temps i lloc en què s'ha celebrat, la relació d'assistents, l'ordre del dia de la reunió, els punts tractats i la descripció de les propostes i acords.
2. Les actes seran signades per qui ostente la secretaria de la Comissió amb el vistiplau de la presidència de la Comissió i se sotmetran a aprovació a la sessió següent.
3. Les actes seran remeses a la Secretaria de la Facultat de Ciències Econòmiques i Empresarials per al seu coneixement i arxiu.
4. Els acords que hagen de ser ratificats per la Junta de Facultat es faran arribar al Deganat perquè els incloga en l'ordre del dia de la següent Junta.

Article 9. Renovació

1. La persona que ostente la representació de l'alumnat en la Comissió i el seu suplent es renovaran al començament de cada curs acadèmic.
2. La persona que ostente la representació del personal d'administració i serveis i el seu suplent es renovaran al començament de cada curs acadèmic a proposta del Deganat.
3. Els membres restants es renovaran quan cessen en el càrrec i seran substituïts automàticament per les noves persones que assumisquen els càrrecs que donen dret a pertànyer a la Comissió.

Article 10. Pèrdua de la condició de membre de la Comissió

Es considera que un membre de la Comissió decau com a part d'aquesta quan concorre, almenys, alguna de les següents circumstàncies:

1. En el cas dels membres nats, quan deixen d'ostentar el càrrec que els converteix en membre nat de la Comissió.
2. En la resta de casos, quan:

a)      Deixe de pertànyer a la Facultat de Ciències Econòmiques i Empresarials.

b)      Deixe de formar part del col·lectiu que representa, en el cas d'estudiants i personal d'administració i serveis.

c)       A petició pròpia degudament justificada.

Disposició final

Aquest Reglament entrarà en vigor l'endemà de la seua publicació en el BOUA, una vegada aprovat per la Junta de Facultat.





[Carretera Sant Vicent del Raspeig s/n  
03967 Sant Vicent del Raspeig - Alacant  
 Tel. 08 999 7282 - Fax 90 603 2875](https://www.google.es/maps/@84.946684,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12029&trk=tyah&trkInfo=tarId%5M5655506483531%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)